Klarsyn

Klarsyn, også kalt synskhet eller clairvoyance (fransk for klart syn), er en hevdet evne til å innhente opplysninger om gjenstander, personer, steder og hendelser i nåtid, fortid og framtid gjennom ekstrasensorisk persepsjon (ESP), oppfattelse utenom de kjente sansene. 

Klarsynte kan komme med spådommer ved hjelp av prekognisjon (framsyn og forutanelser). Andre forsøker å finne tapte ting og savnede personer gjennom syn og fornemmelser. Flere synske gir empatiske råd og tilbyr sjelesorg og karakteranalyser basert på sin klarsynthet. Noen utøver i tillegg healing (helbreding) som alternativ behandling, og enkelte hevder at de kan oppnå kontakt med avdødes ånder og arbeider som spiritistiske medier. 

Det er ingen vitenskapelige bevis for at klarsynthet fungerer, og vitenskapen forklarer klarsyn med at klarsynte foretar kvalifiserte gjetninger på grunnlag av allerede tilgjengelig informasjon. Det forekommer også svindel for å tjene penger. Parapsykologi, som omfatter studiet av synskhet og andre overnaturlige fenomener, regnes i dag som en pseudovitenskap.

Klarsynthet og liknende evner kan omtales som en «sjette sans» utenom de fem vanlige.

Typer
Klarsynte evner kan sikte til ulike måter å motta informasjon på, som:Lynne Katz, Debra. You are Psychic: The Art of Clairvoyant Reading & Healing. (2004) Llewellyn Publications.
Klarsyn -  betyr å se noe som ikke oppfattes med fysiske øyne.
Klarhørsel - betyr å hører noe som ikke er fysisk.
Klarfølelse - betyr å motta informasjon gjennom følelser på eller inni kroppen. Det er denne som er mest utbredt blant synske evner.
Klarsensing - betyr å sense at ånder eller ikke fysisk energi er rundt deg.
Klarviten - betyr å vite noe uten å kunne forklare hvordan vet det.
Klarlukt - betyr å lukte noe som ikke fysisk er der.
Klarsmak - betyr å smake noe uten å bruke den fysiske smakssansen.

 Vitenskapelig forklaring 
Klarsynthet har aldri blitt påvist vitenskapelig, og i kontrollerte tester har påstått synske personer vist seg å ikke treffe bedre enn ren gjetning.Går det an å være synsk?  forskning.noFulltreff for Snåsamannen!!! Fri Tanke Overnaturlig tankelesing, spådomsevner og liknende kan særlig forklares som cold reading av enkeltpersoner, det vil si som en generell tolkning av utsagn og andre signaler i møte med mennesker. Også den psykologiske virkningen av tilfeldige sammentreff og vage, ofte mangetydige budskap fra overbevisende personer kan gi inntrykk av større treffsikkerhet i syner og fornemmelser enn det i virkeligheten er.

Synske kan ha sterk intuisjon og et følelsesliv med uvanlige opplevelser i form av visjoner, våkendrømmer og kreative tanker som kan være vanskelig å forstå. I 1981 definerte de to amerikanske psykiaterne Sheryl C. Wilson og Theodore X. Barber fantasy prone personality (FPP) som en tilstand hvor en person ikke klarer å skille mellom fantasi og virkelighet.Lynn, Steven J., og Judith W. Rhue (1988). Fantasy proneness: Hypnosis, developmental antecedents, and psychopathology. American Psychologist, vol. 43, s 35-44. FPP er en foreslått årsak til hvorfor noen mennesker kan oppfatte seg selv som klarsynte.

I kriminalsaker kan politiet utsettes for tips fra klarsynte, og det har blitt spilt inn tilsynelatende dokumentariske underholdningsserier for fjernsyn, som Fornemmelse for mord, der uløste drapsgåter har blitt forsøkt løst av klarsynte. I norsk sammenheng har ingen slike tips oppklart drapssaker.Synske løser ikke krimgåter Dagbladet– Synske uroer etterforskningen NRK En annen populær serie i norsk fjernsyn der synske personer opptrer, er TVNorges Åndenes makt.

 Rettssaker 
Forestillinger om egne overnaturlige evner kan skyldes ubevisst selvbedrageri, men det forekommer også utspekulert bedrageri.

I USA har en rekke påstått klarsynte personer blitt idømt lange fengselsstraffer og millionerstatninger for å ha svindlet godtroende mennesker.Psychic Swindler Sentenced to Nearly Eight Years in Federal Prison Willamette WeekSouth Florida and NY psychic going to prison, must repay $2.2 million to victims  SunSentinelPsychic Sentenced 5 To 15 Years For Conning Clients CBS New YorkSeeing a future in jail: First three sentenced in psychic fraud South Florida Business Journal I 2013 ble en påstått klarsynt kvinne dømt til å betale 6,8 millioner dollar i erstatning til et par som hun hadde påstått skjulte en massegrav med lemlestede lik på sin eiendom.'Psychic' who reported mass grave north of Houston must pay $7 million Chron Ryktet spredte seg raskt, og politiet måtte til slutt grave opp eiendommen for å bevise at det ikke fantes noen massegrav der for å få slutt på spekulasjonene.

I 2004 vakte det sterke reaksjoner etter at en påstått klarsynt i programmet Fornemmelse for mord navnga en person hun mente sto bak drap.Sjokkert over påstandene om bildrap Romerikes Blad Politiet sjekket personen opp mot saken, og opplysningene viste seg å være oppspinn. I flere kjente forsvinningssaker har klarsynte ofte kommet med svært sprikende teorier om hva som har skjedd, og det kan bli en ekstra belastning for pårørende å måtte forholde seg til disse.Hvordan døde Sissel Gugarden? Stavanger Aftenblad «I dag vet vi at samtlige synske led av mangel på klarsyn. Ingen av dem så at Sissel lå på grunt vann, under en båt, i et båthus. Det må ha vært en fryktelig tilleggsbelastning for familien å få disse henvendelsene.»

I mai 2015 ble det tatt ut tiltale mot ni norske spåkoner med påstand om skatteunndragelser for til sammen 13,7 millioner kroner i tillegg til trygdebedrageri.Spåkoner «glemte» både skatten og uføretrygden de fikk fra NAV Aftenposten

Kjente klarsynte

Det er mange fortellinger gjennom historien om synskhet for å få informasjon om framtida og det skjulte. Tidligere regnet en klarsyn og spådomskunster som del av «de hemmelige vitenskapene», lærer som bygde på at er finnes usynlige, fysiske og åndelige krefter utenfor den etablerte vestlige vitenskapen.

På samme vis har en rekke personer selv hevdet å være synske, eller blitt ansett av andre å ha slike evner. Det gjelder religiøse profeter, astrologer, mystikere og sjamaner i gammel tid såvel som lokale klarsyntenrk.no: Synske nordmenn og internasjonale kjendiser innen moderne okkultisme, alternativ nyreligiøsitet og kommersiell overtro.

 Heksa i En-Dor, spåkone som ifølge Josvas bok ga Saul råd fra de dødes ånder
Nostradamus (1503–1566), fransk vitenskapsmann kjent for profetiske dikt
Emanuel Swedenborg (1688–1772), svensk mystiker som forutså Stockholm brenne i 1756
Emil Knudsen (1872–1956), omreisende, norsk tankeleser og synsk
 Anton Johanson (1858–1929), «Lebesbymannen», «Lapplandsprofeten»Norsk biografisk leksikon om Anton Johanson
Marcello Haugen (1878–1967), norsk, antroposofisk naturlege og klarsynt
Anna Elisabeth Westerlund (1907–1995), forfatter og klarsynt som forsøkte å hjelpe norsk politi med å finne savnede personerNorsk biografisk leksikon om Anna Elisabeth Westerlund
 Inga Tamnes (1923–1993)Norsk biografisk leksikon om Inga Tamnes
Joralf Gjerstad (1926–2021), «Snåsamannen»Skeptiker og blogger Gunnar Tjomlid om «Snåsamannen»
Uri Geller (1946–), israelsk tryllekunstner
Lisa Williams (1973–), engelsk klarsynt, healer og medium

Se også
 Ekstrasensorisk persepsjon
 Spådomskunst
 Telepati, tankeoverføring
 Parapsykologi
 Cold reading, hot reading
 Prekognisjon, forutanelse

Referanser

Eksterne lenker
 En psykisk detektiv: Om mirakelmanden Gerard Croiset av Piet Hein Hoebens (skeptica.dk)

Kategori:Esoterisme
Kategori:Parapsykologi
Kategori:Folketro
Kategori:Mysterier

nn:Klarsyn